# Fundur samráðshóps stjórnenda um grunngerð landupplýsinga

26.mars 2019,

Hjá Vatnajökulsþjóðgarði í húsi Náttúrufræðistofnunnar Íslands

# Fundargestir:

LMÍ, Anna Guðrún Ahlbrecht

LMÍ, Eydís Líndal Finnbogadóttir

VJÞ, Magnús Guðmundsson

UST, Jóhannes B. Jensson

UAR, Kjartan Ingvarsson

Vegag. Hersir Gíslason

OR, Þorvaldur Bragason

Haf og Vatn, Ásta Guðmundsdóttir og Rafn Sigurðsson

NÍ, Lovísa Ásbjörnsdóttir og Anette Theresia Meier

Landgr. Elín Fjóla Þórarinsdóttir

LÍSA, Þorbjörg Kjartansdóttir

Í fjarfundarbúnaði:

Ferðamálastofa, Halldór Arinbjarnarson

Þjóðskrá, Tryggvi Már Ingvarsson

Boðaðir, en komust ekki:

Vegagerðin, Viktor Steinarsson hættur, Marteinn Sverrisson kemur inn í hópinn.

VÍ, Ingvar Kristinsson

Póst og fjar. Þorleifur Jónasson, Lilja B. Pétursdóttir

Samband ísl. sv., Guðjóna Bragason, Lúðvík E. Gústafsson (hættur)

Skipulagsstofnun, Helena B. Valtýsdóttir, EinarJónsson (hættur), Ester kemur inn í staðin.

Byggðastofnun, Guðmundur Guðmundsson

Mannvirkjastofnun, Bjargey hætt, boðaði Björn í staðinn

Þjóðskrá, Hjörtur Grétarsson

Umhverfisstofnun, Kristína Kalmansdóttir

LHG, Árni Vésteinsson

# Efni fundarins og punktar

Stutt kynning á starfsemi Vatnajökulþjóðgarðs

Magnús sagði frá Vatnajökulsþjóðgarði í örfáum orðum. Landupplýsingar eru mikilvægar sem verkfæri inn í mörg verkefni stofnunarinnar t.d. rannsókarvinnu og fræðsluverkefni.

Umsókn liggur fyrir um að VJÞ komist inn á heimsminjaskrá. Allt bendir til þess að það muni gerast sem hefur m.a. í för með séð að þjóðgarðurinn verður þekktari. Mikil aðsókn er í þjóðgarðinn og áætlað er að ríflega ein milljón gesta hafi heimsótt garðinn árið 2018. Við þessu þarf að bregðast, ásamt því að koma böndum á reksturinn, m.a. með því að nota landupplýsingatækni.

Magnús sagði frá hugmynd um nýja stofnun, þjóðgarðastofnun. Frumvarpið liggur fyrir hjá þingflokkunum. Styttist á að frumvarpið verði lagt fram á Alþingi en það kemur til með að hafa mikil áhrif á starfsemi VJÞ verði það samþykkt. Landfræðilega yrði þetta mjög stór stofnun 30% af flatarmáli Íslands, með jöklum 50%. Þarf vart að nefna hve mikilvægar landupplýsingar eru fyrir svona starfsemi.

Stutt yfirferð yfir það helsta sem fundarmenn vildu koma á framfæri

**LMÍ, Eydís Líndal Finnbogadóttir**

Sagði frá verkefni um stórstraumsfjörumörk, en hjá LMÍ er unnið að því að greina fjörumörk með aðstoð gjaldfrjálsra gervitunglagagna. Tilraunir lofa góðu og er ætlunin er að gögnunum verði dreift um leið og þau liggja fyrir.

**UST, Jóhannes B. Jensson**

Vákort í tengslum við NASRAM verkefnið eru í uppfærslu. Byggt á statískum gögnum, vantar gögn frá NÍ og Hafró fyrir verkefnið, lifandi gögn og/eða nýjustu gögn.

**UAR, Kjartan Ingvarsson**

Vísaði til nýs verkefnis á vegum LMÍ um undirbúnings útboðsgagna á hæðarlínum og loftmyndum sem rætt var síðar á fundinum.

**Vegagerðin, Hersir Gíslason**

Marteinn kemur inn í hópinn í staðin fyrir Viktor. Hersir sagði frá óbreyttu ástandi.

**OR, Þorvaldur Bragason**

Allt í hefðbundhnum farvegi.

**Haf og Vatn, Ásta Guðmundsdóttir og Rafn Sigurðsson**

Allt í hefðbundnum farvegi. Nýr server kominn upp.

**NÍ, Lovísa Ásbjörnsdóttir**

Ný fjarkönnunartæki hafa verið fengin hjá NÍ sem gefur nýja möguleika s.s. með myndatökum úr drónar. Þetta er samstarf NÍ, ÍSOR og HÍ sem fengu styrk hjá Rannís fyrir verkefnið. Beðið eftir sumrinu til að taka myndir og prófa en gert er ráð fyrir að þetta aðstoði m.a. við kortlagningu á lúpínu. Stereoskóp effektar og 3D tæki eru mjög áhugaverð gögn sem fást.

Gerður hefur verið samningur vegna jarðfræðikortlagningar milli NÍ og ÍSOR 1:100.000 með aðkomu UAR. Þá eru NÍ að vinna vöktunaráætlun á friðlýstum svæðum sem er mikil GIS vinna. Fylgst verður með framgangi náttúrunnar.

**Landgr. Elín Fjóla Þórarinsdóttir**

Allt í horfinu.

**LÍSA Þorbjörg Kjartansdóttir**

Þakkaði fyrir fundarboðið. Leggur áherslu á mikilvægi landupplýsinga, að tekið verði á þessum málum á samræmdan hátt.

**Ferðamálastofa Halldór Arinbjarnarson**

Á morgun verður tilkynnt um úthlutun til ferðamálastaða. LANDSAT áætlun verður einnig tilkynnt á morgun. Verður kynnt á sameiginlegri vefsjá. Annars í sjálfu sér ekkert nýtt.

**Þjóðskrá, Tryggvi Már Ingvarsson**

Nefndi loft- og gervitunglamyndir, en það er síðar á dagskránni. Leiðbeiningar um staðfangaskrá komnar út. Sveitarfélögin hafa m.a. verið að kalla eftir þessu. Samræming skráninga mikilvæg milli staðfangaskrár og þjóðskrár.

Landeignaskráning yfir 50% landeigna er komin og vel gengur með uppbygging landeignaskrár þó eru of litlar stoðir í lögum og reglum en virðist vera komið á dagskrá hjá ráðuneytinu.

LMÍ og Þjóðskrá standa saman að vinnustofu um landmælingar og skráningu fasteigna og er mikil aðsókn að því enda uppselt. Tryggvi sagði að áhuginn sýni að halda þurfi fleiri slík námskeið.

Umræður um drög að nýrri Aðgerðaráætlun um grunngerð landupplýsinga 2019 – 2024

Eldri aðgerðaráætlun er í gildi á meðan sú nýja hefur ekki verið samþykkt. Lögð áhersla á kafla þrjú á fundinum þar sem talin eru upp átta verkefni. Áætlunin er ekki jafn háleit og sú fyrri en raunhæf og byggð á stöðunni í dag.

ELF leggur áherslu á að þetta eru fyrstu drög. Fólk hvatt til að segja skoðun sína en einnig að senda inn athugasemdir eftir fundinn.

Punktar sem komu fram í umræðu um aðgerðarætlunina:

Í aðgerðaráætluninni er talað um að allar opinberar landupplýsingar skulu vera aðgengilegar öllum án gjaldtöku. Spurning um orðalag og að skilgreina betur hvaða gögn skulu vera aðgengileg. Dæmi er um gagnasöfn sem ættu ekki að vera aðgengileg og opin öllum. Sumar stofnanir birta ekki öll gögn (dæmi: Arnarhreiður, hella).

Mikilvægt að tengja við loftslagsmál, náttúruvernd. Setja skjalið í opinberu samráðsgáttina til að fá ábendingar frá fleiri en opinberum aðilum.

Bent á mikilvægi liðs 3.5 í skjalinu um leiðandi gagnasett. Í því samhengi rifjað upp verkefnið þar sem vinnuhópar um þemu voru stofnaðir. Þessa vinnu þyrfti að endurvekja í einhverju formi og aðstoða „þemahópa“ við að skilgreina gögnin sín inn í viðauka/þemu. Mikilvægt að hafa góðan verkefnastjóra.

Það þarf að taka ákvörðun um hvaða stofnun eigi að skaffa ákveðin þemu, t.d. hver á að skaffa alla vegi á Íslandi eða upplýsingar um allar sundlaugar svo eitthvað sé nefnt. Einn aðili fái þetta hlutverk og fjármagn verður að fylgja því. Samstarfsverkefni NÍ og ÍSOR í jarðfræðikortlagningu var nefnt sem dæmi um stórkostlegar framfarir.

Bent á mikilvægi þess að uppfæra íslensku fitjuskrárnar. Samræming mikilvæg og spurning um að ná til fleiri aðila sem eru að búa til jarðfræðigögn s.s. HÍ. Staðla og fitjuskrár þarf að færa inn í aðgerðaráætlunina, mikilvægt samræmingarverkefni.

Varpað fram þeirri spurningu hvort fólk hefði skoðun á tillögunni um að LMÍ fengi það hlutverk að samræma?

Talað um muninn á annars vegar INSPIRE kröfum og hins vegar íslensku grunngerðarkröfunum. Annað útilokar ekki hitt. National kröfur/eru ekki þær sömu og Evrópu kröfur. Í því samhengi talað um hugmyndina um INSPIRE og INSPIRE+ og tengt við umræðuna um hvort allar landupplýsingar eigi að vera gjaldfrjálsar? Stundum þarf að fara fram á greiðslu fyrir miðlun gagna, ef um er að ræða sértæk verkefni. Þá kunna að vera einhver eigindi sem stofnanir halda utanum sem verður að skoða hvort eigi að fylgja gögnunum og hvort allt sé gjaldfrjáls eða bara skilgreind gögn. Sumar stofnanir eins og LMÍ eru þó með öll gögn gjaldfrjáls samkvæmt lögum. Þetta þarf einnig að skoða með tilliti til laga um endurnot upplýsinga. Umræður um fitjuskrár og lista yfir gögn eru eiginlega þær sömu og fyrir 20 árum síðan, en heilmikið hefur þó gerst. Það þarf að nefna fitjuskránna í aðgerðaráætluninni.

Talað um myndun gagnastefnu og spurt út í gjaldskrá. Bent á að allt of mörg gagnasett væru ekki með notkunarskilmála. Þetta má samræma og nota það sem er til nú þegar hjá öðrum stofnunum.

Spurningu varpað fram um hvernig er hægt að fá einkaaðila inn í umræðuna um aðgerðaráætlunina. Gegnum samráðsgáttina? A.m.k. þarf að höfða til þeirra í aðgerðaráætluninni. Í því samhengi bent á að þegar stofnanir og sveitarfélög láti útbúa gögn af einkaaðilum verði settur inn skilmáli um að gögnin séu séu opin og skv. ákveðnu formi. Þessu þarf að koma til skila til einkaaðila (samræmdar reglur?)

ELF benti á að það sé mikilvægt að fólk átti sig á því að ef/þegar aðgerðaráætlunin verði samþykkt, þá séum við sammála um að vinna verkefnið á þeim tíma sem kemur fram í skjalinu. Fundarmönnum var sérstaklega bent á að gera athugasemdir við tímasetningar séu þeir ekki sammála þeim.

Ósk um hugarflugsfund ítrekuð, sérstakleg um kafla 3.5 Leiðandi gagnasett. Aðalatriðið er að allir standa á sama punkti um hvernig eigi að fara með hvert þema. Til eru gagnasett sem stofnanir vilja koma frá sér og það er betra að taka umræðuna í hópum. Fólk fái tækifæri til að tjá sig. Hvat til að LMÍ kalli til slíks fundar.

Gert er ráð fyrir að stofnanir hafi skoðanir á aðgerðaráætluninni og verður þeim gefinn kostur á að gera athugasemdir í síðasta lagi þegar skjalið verður lagt fyrir í samráðsgátt.

Umræður um áhersluverkefni hjá LMÍ 2019 – undirbúningur útboðsgagna fyrir nákvæmt hæðarlíkan og loftmyndir

Eydís kynnti þetta verkefni. Í glærum ELF var nefnt að um áhersluverkefni hjá LMÍ væri að ræða sem komið frá UAR. Minnt á að UA ráðuneytið leggur sérstaka áherslu á framkvæmd verkefnis sem miðar að því að til verði útboðsgögn fyrir nákvæmt hæðarlíkan af landinu, aðgengilegt öllum án gjaldtöku. LMÍ á að undirbúa útboð á nýju hæðarlíkani. Jafnframt kemur fram að mikilvægt sé að opinberir aðilar hafi jafnan aðgang að uppréttum myndagrunni af öllu landinu. Þess vegna skuli stofnunin undirbúa útboð á loftmyndaþekju af landinu á þessu ári.

Ekki er búið að fjármagna útboðið en þetta er mikilvægt skref sem var tekið en nú þegar er talsverðar upphæðir í kerfinu sem nýtt er í þennan málaflokk.

Af glæru um næstu skref í þessu samhengi:

* Skilgreina hverjar eru þarfir ríkisins í grunngagnamálum, í þessu tilfelli því sem snýr að loftmyndum og hæðarlíkani.
* Landmælingar Íslands munu bæði senda bréf á forstjóra valinna stofnana með spurningum vegna þarfagreiningar. Einnig munu starfsmenn stofnunarinnar hitta stjórnendur til að fara yfir þarfir stofnana.
* Gera þarf áætlun um mögulegar aðferðir við öflun gagna til að hægt verði að útbúa kostnaðaráætlun. Þetta verði unnið út frá þeirri reynslu sem fengist hefur á Norðurlöndunum.
* Gera þarf drög að útboðsgögnum með megin þarfir hins opinbera í huga. Þetta verður gert með aðstoð frá Norðurlöndunum sem mörg hafa boðið út bæði hæðarlíkan og loftmyndir.

Tímamörk: Gert er ráð fyrir að greining á þörfum ríkisins fari fram á tímabilinu apríl og maí og skýrsla með niðurstöðum liggi fyrir í júní. Kostnaðaráætlun liggi fyrir í september og drög að útboðsgögnum liggi fyrir í nóv.

Um er að ræða mikið framfaramál. Bent á að þetta var reynt árið 2004 en heppnaðist því miður ekki. Var talað um þetta sem brot á samkeppnislögum. Nú eru breyttir tímar.

ELF: Mikilvægt er að greina þarfir ríkisins, m.t.t. nákvæmni, tíðni svo eitthvað sé nefnt.

Umræða um til hve margra ára og þarfagreiningu, hvað þurfi að vera inni í þarfagreiningunni. Gert er ráð fyrir að um sé að ræða viðvarandi verkefni og að bjóða þurfi út með reglulegu millibili.

Nefnt að mögulega séu allir opinberir aðilar að borga um 100 milljónir árlega nú þegar. Sparnaður við samræmt verkefni eins og þetta ætti að skila sér fljótt á næstu árum.

Þarfagreining verðu unnin í júní og verður í framhaldi kynnt öðrum sem ekki komu að henni. Þetta verður gert annað hvort með samráðsgáttinni eða tölvupóstum.

**Næstu skref:**

Fundarslit og ákvörðun um staðsetningu og tíma næsta fundar.

Næsti fundur verði hjá Náttúrufræðistofnun þegar Aðgerðaráætlun um grunngerð landupplýsinga ð hefur legið fyrir í samráðsgáttinni. Áætlað er að hittast um miðjan september og verður fundartími auglýstur síðar.

Mögulega verður grunngerðarfundur í lok maí. Hugarflugsfundur gæti verið tengdur þessum fundi.